เปลี่ยนยาคุมจากไดแอนเป็นเมอซิลอน 21 เม็ดนะคะ กินไดแอนมาเกือบ5ปี พึ่งมาเปลี่ยนตอนมกรา กินไปได้อาทิตกว่า ประจำเดือนมาค่ะ มาประมาน5 วันหลังจากนั้นก็เป็นเลือดจางๆ มาเรื่อยๆเลยค่ะ มันเกิดจากอะไรคะ แล้วตอนไหนถึงจะหาย
สวัสดีค่ะ ยาคุมกำเนิดยี่ห้อเมอซิลอนนั้น เป็นยาคุมกำเนิดชนิดฮอร์โนต่ำ ที่มีปริมาณฮอร์โมนเอสโตรเจนน้อยกว่ายาคุมกำเนิดที่ย้อไดแอน ดังนั้น ผลข้างเคียงที่มักพบได้บ่อย คือการมีเลือดออกกะปริดกะปรอย ซึ่งโดยปกติแล้ว เมื่อทานต่อเนื่องไปซักระยะ เลือดที่ออก ก็จะค่อยๆ ลดน้อยลงจนหายไปเอง ซึ่งอาจไม่สามารถตอบได้เมื่อไหร่ เพราะในแต่ละบุคคลจะไม่เหมือนกัน บางคนอาจไม่มีเลือดออกกะปริดปรอยเลยก็ได้ แต่หากทานต่อเนื่องไปจนหมดแผงแรกแล้ว และเมื่อเริ่มทานแผงที่ 2 ยังคงมีเลือดออกมาอีก แนะนำควรเปลี่ยนกลับไปทานยาคุมชนิดที่มีฮอร์โมนสูงขึ้นกว่ายี่ห้อเมอซิลอนค่ะ เพื่อไม่ให้เกิดการเสียเลือดต่อเนื่องนาน จนเกิดภาวะโลหิตจางตามมาได้